Publication: Magyar Közlöny
Issue: MK-2003-33 (Year: 2003, Number: 33)
Era: 1990-2004
Section: fogyatékosság minõsítésének és felülvizsgálatának, valamint a fogyatékossági támogatás folyósításának szabályairól szóló 141/2000. (VIII. 9.) Korm. rendelet szerint 2001.
Paragraph Index: 804

fogyatékosság minõsítésének és felülvizsgálatának, valamint a fogyatékossági támogatás folyósításának szabályairól szóló 141/2000. (VIII. 9.) Korm. rendelet szerint 2001. július 1-jétõl a 18. életévet betöltött súlyosan látási fogyatékos személy fogyatékossági támogatásra jogosult. A havi rendszerességgel járó pénzbeli támogatás célja az, hogy anyagi segítséggel járuljon hozzá a súlyosan fogyatékos személy (jövedelemtõl független) fogyatékos állapotából eredõ társadalmi hátrányok mérsékléséhez. A fogyatékossági támogatás ugyancsak alanyi jogon jár, megállapításához elegendõ a fogyatékos állapot igazolása. Ebbõl következik, hogy amennyiben a hadirokkant és hadigondozott személy súlyos látási fogyatékosságban szenved, a többi jogosulthoz hasonlóan igényelheti a fogyatékossági támogatást. A hadigondozottakat érintõ kártalanítás nélkül államosított ingatlanok kárpótlásával kapcsolatos indítványozói felvetésre az Alkotmánybíróság utal arra, hogy az eddigi gyakorlatában következetesen elutasította az olyan szervezetek kárpótlási vagy egyéb vagyonjuttatási igényét, amelyek alkotmányos jogokhoz vagy feladatokhoz nem kötõdnek szorosan, illetve az adott szervezetek valamely alapjog megvalósításának nem egyedüli vagy szükségszerû eszközei. Ennek megfelelõen a társadalmi tulajdon lebontásához kapcsolódóan nem állapított meg alkotmányellenességet a jogi személyek tágabb körének — civil szervezeteknek, társulásoknak, helyi önkormányzatoknak — a vagyonjuttatásból kimaradása tekintetében. [707/B/1997. AB határozat, ABH 2000, 702., 706.; 17/2002. (IV. 17.) AB határozat, ABK 2002. április, 171., 174.] Az Alkotmánybíróság az 1395/E/1996. AB határozatában többek között kimondta, hogy a kárpótlás keretében a tulajdon juttatására nem eleve jogosultakról van szó, így az Alkotmánynak a köztulajdon és magántulajdon egyenjogúságát és egyenlõ védelmét garantáló rendelkezése, de az Alkotmány 13. §-a sem sérül azáltal, hogy az indítványban megjelölt civil szervezetek kárpótlásáról az állam nem intézkedett. (ABH 1998, 667., 669.) A hadigondozottak érdekképviseleti szervezetei nem közvetlenül alkotmányos jogokhoz vagy feladatokhoz kapcsolódó tevékenységet végeznek, közremûködésük vagyonjuttatás (kárpótlás) nélkül is hatásos lehet. Erre tekintettel az Alkotmánybíróság — korábbi gyakorlatának megfelelõen — elutasította az indítványnak az ingatlankárpótlásra vonatkozó részét, mert mulasztásban megnyilvánuló alkotmányellenességet nem észlelt. Az indítványozó kifogásolja a hadirokkantak és hadigondozottakat érintõ más elõnyök és kedvezmények törvényi szabályozásának hiányát is. Az Alkotmánybíróság értelmezése szerint bizonyos társadalmi csoportok tekintetében a jogalkotó viszonylag nagy szabadságot élvez, mivel az Alkotmány a védelem és gondoskodás jogintézményeit és mértékét részletesen nem tartalmazza. A támogatások, kedvezmények terjedelme és mértéke alapvetõen a nemzetgazdaság teherbíró képességének és számos egyéb tényezõnek a függvénye. Annak eldöntése, hogy az egyes kedvezmények milyen terjedelmûek, a jogalkotó mérlegelési jogkörébe tartozik. Az Alkotmánybíróság az 553/B/1994. AB határozatában megállapította, hogy „[a] kedvezmények mértékének megállapítása nem alkotmányossági kérdés, ezért arra vonatkozóan az Alkotmánybíróságnak is el kell fogadnia a — nemzetgazdasági lehetõségek mérlegelésén alapuló — jogalkotói döntést.” (ABH 1997, 773., 781.) Az Alkotmánybíróság álláspontja szerint a hadigondozottakat érintõ alkotmányellenes mulasztás a különbözõ jellegû elõnyök, kedvezmények tekintetében sem állapítható meg. Az elõzõekben kifejtettek mellett az Alkotmánybíróság azt is megállapította, hogy az indítványozó hivatkozott további felvetései, valamint az Alkotmány 15. § 16. §, 19. §

Source: https://magyarkozlony.hu/hivatalos-lapok/f418040715726a5cf1ed1398a96b718e317289f7/dokumentumok/54009653f2ed2da21337490cb68ba53d27d0c4c0/letoltes